Vanderbijlpark-seuntjie brand met kookwaterArgieffoto ŉ Tweejarige seuntjie van Vanderbijlpark in Gauteng is in ŉ kritieke toestand nadat hy Maandagoggend met kookwater gebrand het. “Die kind se ma het aan paramedici gesê hy het ŉ pot vol kookwater van die stoof af op homself gekeer,” het Russel Meiring, woordvoerder van ER24, in ŉ verklaring gesê. Die seuntjie was reeds in ŉ kritieke toestand toe paramedici by die huis in Botswoanaweg opgedaag het. Sy ma het langs hom gesit en hom met koue water en klam lappe probeer help. Hy is met ŉ helikopter na ŉ privaathospitaal in Johannesburg geneem.